VENDIM
Nr. 7, datë 5.6.2023

BIBLIOGRAFIA E INFORMACIONIT TË DEKLASIFIKUAR NË AIDSSH

[bookmark: _GoBack]Mbështetur në nenin 44, pika 4, të ligjit nr. 45/2015, “Për të drejtën e informimit për dokumentet e ish-Sigurimit të Shtetit të Republikës Popullore Socialiste të Shqipërisë”, të ndryshuar; të kreut I, nenit 22, pika 4, të ligjin nr. 10/2023, “Për informacionin e klasifikuar”, të ndryshuar, në vendimin e Këshillit të Ministrave nr. 662, datë 15.11.2017, “Për miratimin e rregullores për deklasifikimin dhe zhvlerësimin e informacionit të klasifikuar ‘Sekret shtetëror’”, Komisioni i Deklasifikimit dhe Zhvlerësimit të Informacionit të Klasifikuar “Sekret shtetëror”, në AIDSSH, i ngritur me urdhrin nr. 21, datë 6.2.2023, të Kryetarit të Autoritetit “Për krijimin e Komisionit të Deklasifikimit dhe Zhvlerësimit të Informacionit të Klasifikuar ‘Sekret shtetëror’ në AIDSSH”, të ndryshuar, me urdhrin nr. 56, datë 23.3.2023, “Për një ndryshim në urdhrin nr. 21, datë 6.2.2023, ‘Për krijimin e komisionit të deklasifikimit dhe zhvlerësimit të informacionit të klasifikuar ‘Sekret shtetëror’ në AIDSSH’”, ka bërë deklasifikimin e informacionit të klasifikuar “Sekret shtetëror”, me vendimin nr. 7, datë 5.6.2023, si më poshtë:
I. Deklasifikoi plotësisht informacionet e mëposhtme: 
1. Fondi Operativ, dosje formulare nr. 2798, në ngarkim të P.K, dosja daton në vitet 1947–1982, me 122 (njëqind e njëzet e dy) fletë. Niveli i klasifikimit të dosjes është “Tepër sekret”.
2. Drejtoria e Punëve të Brendshme Tiranë, libri i dorëzimit të dokumenteve të vëzhgimit nr. 8. Regjistri daton në vitet 1987–1991, me 98 (nëntëdhjetë e tetë) fletë. Niveli i klasifikimit është “Sekret”.

